Public procurement notice: Modification Of A Contract/Concession During Its Term
Published: 2021-10-06
Buyer: Helsingin kaupunki, kaupunkiympäristön toimiala
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Asuntomyyntijärjestelmän ja Hitas-tietojärjestelmän ohjelmistokehityspalveluita koskevan hankintasopimuksen muuttaminen
Hankkeen tavoitteena on toteuttaa ja ottaa käyttöön asuntomyyntijärjestelmä, joka toimii Helsingin kaupungin asuntotuotannon rakennuttamien Hitas- ja asumisoikeusasuntojen markkinointi ja myyntisovelluksena. Asunnon ostajat löytävät myyntiin tulevat, haettavat ja vapaat asunnot uudistuvilta att.hel.fi-sivuilta. He voivat jättää hakemuksen tiettyyn huoneistoon tai huoneistoihin ja asioida asuntomyyjän kanssa asuntomyynnin asiointisovelluksessa.Asuntomyyntiprojektissa on jo toteutettu mm. kohde- ja huoneistotietojen luonti ja markkinointi att.hel.fi-sivustolla, asiakkaan tunnistautuminen ja rajapintojen luonti Etuovelle ja Oikotielle. Työn alla ovat lisäksi hakemuslomakkeiden luominen, ja arvonta- ja huoneistojakotoiminnallisuudet.Nyt hankittava osaajatiimi jatkaa asuntomyyntijärjestelmän kehittämistä lisäämällä siihen toiminnallisuuksia kuten asuntokaupan tekeminen, maksuerien muodostaminen ja rajapinnan lisääminen SAPiin, viestintä asiakkaan ja myyjän välillä sekä muiden kehitysjonossa olevien ominaisuuksien täydentäminen järjestelmään.Lisäksi kehitystiimi toteuttaa Hitas-tietojärjestelmän MVP-version. Asuntopalvelun Hitas-tietojärjestelmän tarkoitus on toimia HITAS-asuntojen asiakas- ja kohdetietojen valvontajärjestelmänä. Hitas-tietojärjestelmän palvelumuotoilu toteutetaan 11/2020 – 2/2021, jossa tarkennetaan MVP:n laajuus. Resurssien jakamisesta ja aikatauluttamisesta kahdelle eri projektille sovitaan yhdessä työn alkaessa.
Asuntomyyntijärjestelmän ja Hitas-tietojärjestelmän ohjelmistokehityspalveluita koskevan hankintasopimuksen muuttaminen
Asuntomyyntijärjestelmän ja Hitas-tietojärjestelmän ohjelmistokehityspalvelujen hankintaa koskevan sopimuksen muuttaminen hankintalain 136 §:n 2 momentin 2 kohdan perusteella. Sopimusmuutos koskee alkuperäisen hankintasopimuksen arvon muuttamista johtuen alkuperäisen sopimuskumppanin tarpeesta suorittaa sellaisia lisätöitä, jotka eivät sisältyneet alkuperäiseen sopimukseen.
Sopimuskauden aikana on sittemmin huomattu, että kehitystyötä suorittavan asiantuntijatiimin kumulatiiviset kulut ovat tähän mennessä saavuttaneet jo hankintapäätökseen kirjatun hankinnan enimmäisarvon 381 000 euroa. Kehitystyön aikana kolmansien osapuolien tekninen tietojärjestelmäpalveluiden alustaratkaisun käyttöönotto osoittautui ennakoitua suuritöisemmäksi, ja se sisälsi uuden ratkaisun teknisten ja kaupunkispesifien ominaisuuksien haltuunottoa. Lisäksi kahden integraation rakentaminen vei arvioitua kauemmin aikaa. Myös henkilöstön vaihtuvuuteen liittyvät seikat ovat aiheuttaneet aikataulupaineita ja viivästymistä.Sopimuksen kohteena oleva kehitystyö on kuitenkin toistaiseksi vielä kesken. Asuntomyyntiä koskevan nykyisen järjestelmän ylläpito päättyy vuoden 2021 loppuun mennessä, mistä johtuen korvaavan järjestelmän saaminen käyttöön tämän vuoden puolella on liiketoimintakriittistä. Kehitystyön jatkaminen on siten välttämätöntä. Tästä johtuen hankintayksiköllä on tarve muuttaa sopimusta siten, että alkuperäinen sopimuskumppani suorittaa lisätöitä sopimusmuutoksella kasvatetun budjetin puitteissa. Sopimuskumppanin vaihtaminen ei ole mahdollista ilman merkittävää kustannusten nousua ja haittaa kehitystyön loppuunsaattamisen kannalta. Kyse on hankintalain 136 §:n 2 momentin 2 kohdan mukaisesta sallitusta sopimusmuutoksesta. Sopimusmuutoksen arvo on alle 50 prosenttia alkuperäisen hankintasopimuksen arvosta.
Hankintayksikkö katsoo, että edellytykset hankintalain 136 §:n 2 momentin 2 kohdan mukaiselle poikkeusperusteelle täyttyvät tässä tapauksessa. Sopimustoimittajan vaihtaminen aiheuttaisi hankintayksikölle merkittävää taloudellista ja toiminnallista haittaa, ottaen huomioon sen, että nykyisen sopimuskumppanin aloittama kehitystyö on jo edennyt pitkälle. Hankintayksikön näkökulmasta on välttämätöntä turvata julkaistavan palvelun kehitystyön loppuunsaattaminen, koska asuntomyynnin nykyisen järjestelmän ylläpito päättyy vuoden 2021 loppuun mennessä ja korvaavan järjestelmän saaminen käyttöön vuoden 2021 aikana on erittäin liiketoimintakriittistä. Hankintayksikön tavoitteena on turvata julkaistavan palvelun kehitystyön loppuunsaattaminen vuoden loppuun mennessä.


Winner: Anders Innovations Oy